# REFERAT

Representantskapet (RS)

|  |  |  |
| --- | --- | --- |
| Møtested | **Teams****Kl. 0830 - 1030** | Ansvar for oppfølgning |
| Møtetidspunkt | Dato: 28.04.20 |  |
| Tilstede | Ordfører Jonny Liland – SirdalOrdfører Torbjørn Klungland – Flekkefjord Ordfører Arnt Abrahamsen – FarsundOrdfører Jan Kristensen – LyngdalOrdfører Per Sverre Kvinlaug - KvinesdalOrdfører Margrethe Handeland – HægebostadFylkesordfører Arne ThommasenSvein Vangen – daglig leder Listerrådet |  |
| Forfall |  |  |
| Orientering |  |  |
| RS 04/20 | **Kommunikasjonsstrategi**God informasjon er stadig en utfordring.  I tilknytning til måter vi arbeider med dette på i Listersamarbeidet, har vi gjort oss noen erfaringer som vi vil se nærmere på.  **Konklusjon**: Kamilla orienterte om hvordan vi måler «treff» på hjemmesiden. Det oppfordres til å dele på Facebook når det gjelder enkeltsaker, det har umiddelbar effekt på antall treff på siden. Podcast i regi av prosjektet «Ung i Lister» er under utvikling, her vil det bli lagt opp til et tett samarbeid med ungdommen selv. Det blir en ren talepodcast. Hvor lenge de blir liggende ute på nettet er avhengig av hvilke abonnement man kjøper, dette vil bli avklart i løpet av kort tid. Vi ønsker også å få lagt den ut på Listersamarbeidets hjemmeside.Det er naturlig å koble seg opp mot ungdomsrådene i Lister. | Kamilla Kvåle |
| RS 05/20 | **Valg av styrerepresentant**Listerfondet, valg av representant fra representantskapet§ 3. Styret - sekretariat Listerfondet skal forvaltes av et styre på 8 medlemmer. Kommunene velger selv 1 representant hver, ordførerutvalget og Vest-Agder fylkeskommune velger en representant hver med vararepresentant. Funksjonstid på 4 år følger kommunevalgperioden. Styret velger selv leder og nestleder. Leder kaller inn til møte når han/hun finner det nødvendig eller når minst 2 medlemmer i styret krever det. Om inhabilitet gjelder § 40 i kommuneloven. Listerrådet avgjør til enhver tid hvor sekretariatet for Listerfondet skal ligge.**Konklusjon**:Styremedlem:Per Sverre Kvinlaug (enstemmig valgt)Vara: Margrethe Handeland (enstemmig valgt) | . |
| RS 06/20 | **Agder Energi Nett: Kraftforsyning i Lister**Astrid Hilde orienterVi utsetter dette møtet til 2 juni, i håp om at vi kan ta et fysisk møte. | Utsatt |
| RS-07/20 | **Fylkeskommunal tiltakspakke:**I forbindelse med korona-pandemien vedtar fylkestinget en tiltakspakke for samferdsel og eiendom, som innebærer endringer i årsbudsjett vedtatt i sak 29/19. 2. Prioriteringer knyttet til tiltakspakken skal gjøres etter følgende kriterier: a. Rask igangsetting b. Skape stor sysselsetting c. Prosjekter med ulikt omfang d. Geografisk spredning e. Overordnede føringer fra vedtatt budsjett for 2020 3. De økonomiske konsekvensene av endringene innarbeides i forbindelse med tertialrapporteringene for 2020. Se saksvedlegg: [https://sru.agderfk.no//api/utvalg/200038/moter/200136/behandlinger/4/0](https://sru.agderfk.no/api/utvalg/200038/moter/200136/behandlinger/4/0)Det vil ikke være rom for å prioritere alle disse tiltakene. Når økonomiske rammer for tiltakspakken er vedtatt, vil fylkesrådmannen utarbeide prioritert liste med kostnad. Hovedutvalg for samferdsel fatter beslutning om prioritering av disse prosjektene.Det er imidlertid mulig å komme med konkrete innspill.**Konklusjon**: Fylkesordfører Arne Thomassen orienterte om arbeidet med planen, og hvilke tiltak som blir foreslått innarbeidet. Denne pakken handler i første rekke om bygg og infrastruktur.I tillegg vil man fremover særlig rette fokuset inn mot reiselivet. |  |
| RS-08/20 | **Regional samhandling**Koronasituasjonen har tvunget oss til å finne nye måter å samarbeide på. Har vi gjort oss noen erfaringer som kan ha overføringsverdi til andre områder, eller som vi bør ta videre?Saken var opp i ledernettverket den 21.04, med følgende kommentarer:* Digitale møter fungerer bra når man har en klar agenda
* Det er en større utfordring når man er i prosesser, da blir det en annen dynamikk
* Digitale møter gjør at det er mulig med korte oppsummeringsmøter, og alle fagnettverkene har hatt stor nytt av å møtes opptil flere ganger i uken nå under Corona-krisen.
* Digitale møter gir et godt grunnlag for et enda bedre interkommunalt samarbeid. Man kan møtes oftere.
* Det foregår digitale aktiviteter (møter, undervisning, underholdning) på flere plattformer. Hvordan skal vi forholde oss til dette mangfoldet?
* Flere av kommunene har gjennomført politiske møter via Teams, og erfaringene er så langt gode.
* Konklusjon: Personalnettverket tar temaet digital samhandling videre som sak, og ledergruppen kommer tilbake til tematikken på et senere møte.

**Konklusjon**: Representantskapet pekte på de samme erfaringene som fremkommer fra ledernettverket.Det er ingen tvil om at digitale møter er et nyttig verktøy, men kan på ingen måte erstatte de fysiske møtene. De faste møtene i representantskapet, hvor man innleder med et bedriftsbesøk, blir fremhevet som viktige å fortsette med. Tilbakemeldingen fra næringslivet er i denne sammenhengen svært positiv.Det er ønskelig med en blanding av korte møter på teams, hvor man kan oppsummere og orientere om konkrete saker. Erfaringen fra fellesmøtene med ordførere og rådmann i starten på koronakrisen, hvor man innledningsvis hadde koordineringsmøter annenhver dag, var svært god. Arnt, Margrethe og Svein ser nærmere på hvordan vi kan lage en møteplan som tar hensyn til dette fremover.En møteplan gir mulighet for forutsigbarhet, og vil bli lagt inn i den enkeltes møtekalender i god tid. |  |
| RS–09/20 | **Oppfølging skolebruksplan Agder**Hvor står saken?**Konklusjon**: Arne Thomassen understreket at dette er en sak som opptar fylkeskommunen mye. Det er en viktig sak, og vi får en utfordring med at det kommer til å foreligge ulike forslag til prioriteringer. Fremdriften kan se ut til å bli noe forsinket mht fremleggelse i fylkestinget.Fra representantskapet ble det understreket at det var sterkt ønskelig å bli involvert så tidlig som mulig i prosessen. Representantskapet ser det som lite hensiktsmessig å få oversendt et høringsnotat, hvor man i utgangspunktet ikke har hatt noen informasjon om hvilke kunnskapsgrunnlag konklusjonene bygges på. For å gi en god faglig og politisk tilbakemelding er det en forutsetning at det har vært en god dialog undervegs.**Oppsummering**: Representantskapet i Lister ser det som ønskelig at Agder fylkeskommune legger til rette for at de kan ha en god dialog med rektoratet i de videregående skolene i regionen, og vil på nytt anmode om et snarlig orienteringsmøte. |  |
| RS–10/20 | **Nasjonal transportplan (NTP) for perioden 2022–2033.**Fylkeskommunene ble i november 2019 anmodet om å prioritere tiltak i Nasjonal transportplan (NTP) for perioden 2022–2033. Første seksårsperiode skal beskrive konkrete prosjekt, mens siste halvdel skal presentere løsninger med særlig vekt på transportkorridorene. Agder fylkeskommune har i NTP-prosessen lagt stor vekt på å orientere og involvere aktuelle aktører i regionen. I februar 2020 ble det avholdt NTP innspillskonferanse for kommuner, regionråd, næringslivet, aktuelle transportetater og andre interessenter. Relevante innspill fra konferansen er inkludert i saken.Se vedlegg: [https://sru.agderfk.no//api/utvalg/200038/moter/200136/behandlinger/11/0](https://sru.agderfk.no/api/utvalg/200038/moter/200136/behandlinger/11/0)**Konklusjon**: Representantskapet er positive til at det ser ut til at Rv 42 ligger inne i forslaget. Det ble imidlertid sagt fra fylkesordføreren at det er noe mer usikkert om Farsund Lufthavn kommer med.Videre er det er viktig å bygge opp Sørlandsbanen til å bli et konkurransedyktig kommunikasjonstilbud. Banen er sentral for pendlere både i østlig og vestlig retningNår det gjelder samfunnssikkerhet og kommunikasjon er vi nå inne i et brytningstid, hvor digital kommunikasjon kanskje burde inn i NTP med større tyngde.  |  |
| RS - 11/20 | **Valg til interkommunale styrer og råd.**Hvordan sikre en god kjønnsbalanse?Fra flere hold er det kommet reaksjoner på at valg til interkommunale styrer/råd har for dårlig kjønnsbalanse. Sist ute er styret til Lister Friluftsråd, her er ingen kvinner representert. **Konklusjon**:Dette er en problemstilling vi må ta på alvor, og det er bra at denne saken nå kommer opp. Når kommunene melder inn sine representanter bør det automatisk meldes inn en person av hvert kjønn. Fordeling av verv skjer ofte etter lokale avtaler/føringer etter valget, og da kan det fort bli vanskelig dersom likestillingsaspektet ikke er klarlagt i utgangspunktet.Det ble også sagt at fordi vi er små kommuner, så kan det være en utfordring å finne folk som er interessert. Dette er ikke alltid like lett å få til en god fordeling. Vi får ikke godkjent et styre i Brønnøysund dersom kabalen ikke tar slike hensyn.Svein sjekker ut med fylkesmannen og KS for å se om det foreligger noen føringer på dette.Saken tas opp på neste møte i representantskapet. |  |
| RS – 12/20 | **Felles Friluftsråd for Lister og Lindesnes?**Se saksutredning (mail fra Arnt)**Konklusjon:**Kommunene drøfter saken først internt. Saken tas så opp i representantskapet for årsmøtet i Lister Friluftsråd.Saken presenteres også for rådmannsutvalget. |  |
| RS - 13/20 | **Lister 2030****Oppfølging av sak energi og klimaplan Lister**Prosjektledelsen hadde til siste møte 10. mars bedt styringsgruppen om et vedtak vedrørende spørsmålet om Energi- og klimaplan Lister 2009 skal videreføres, rulleres, eller om deler av tematikken skal ivaretas av Regionplan Lister 2030. Det ble på dette møtet bestemt at ordfører- og rådmannsutvalget skulle fatte vedtak om det på sitt møte 24. mars. På grunn av korona-situasjonen ble ikke saken tatt opp på dette møtet likevel.Man konkluderte med å oversende saken for avgjørelse i ordførerutvalget 28. april. Svein Vangen og Manuel Birnbrich samarbeider når det gjelder å fremstille saken til møtet.Se utsendt notat.Det ble skissert følgende mulige løsninger:* Med Klimaveikart Agder foreligger det et dokument som inneholder en rekke helt konkrete tiltak for reduksjon av klimagassutslipp som alle kommuner på Lister kan sette i gang umiddelbart, helt uavhengig av arbeidet med Regionplan Lister 2030.
* En kunne skrive inn en setning i Regionplan Lister 2030 om at alle kommuner på Lister slutter seg til Klimaveikart Agder og setter i gang de tiltakene de mener egner seg best i egen kommune.
* Alternativt kan en lage en egen prosess der kommunene i Lister prioriterer utvalgte tiltak fra Klimaveikartet som tas inn i handlingsprogrammet for Regionplan Lister 2030.
* Det er mulig at en i Regionplan Lister 2030 kan fastsette konkrete, tallfesta mål for lavere klimagassutslipp (sånn som Regionplan Agder 2030 har).
* Som et alternativ til å ta inn mest mulig om energi og klima i pågående planprosess med Regionplan Lister 2030 kan en foreslå utarbeidelsen av en ny energi- og klimaplan for Lister som et konkret tiltak i handlingsprogrammet.
* Styringsgruppen / ordførerutvalget bør diskutere om det er ønskelig å ta inn noen retningslinjer for utbygging av fornybar energi (spesielt vind- og vannkraft) i Regionplan Lister 2030, særlig med tanke på prosessen som har vært med den nasjonale rammen for vindkraft

**Konklusjon**:Representantskapet ser på klima- og energi som et viktig tema for Lister i tiden fremover, og ser det som ønskelig å innarbeide en ny klima- og energiplan for Lister som et konkret tiltak i handlingsprogrammet for Lister 2030. For at planarbeidet ikke skal trekke alt for langt ut i tid, ser man det også som ønskelig om det kan la seg gjøre å få til en ekstern delfinansiering av planarbeidet.  |  |
| Eventuelt | MøtekalenderSvein lager et utkast sammen med Arnt og Margrethe.  |  |

Lyngdal 28.04.20

Svein Vangen